Toshkent shahridagi avtobuslarda 4G texnologiyasi asosidagi Wi-Fi ishga tushirilmoqda

Toshkent shahrining ayrim avtobus yo‘nalishlari 4G texnologiyasi asosidagi Wi-Fi bilan jihozlanadi. Bu haqda “Gazeta.uz” xabar bermoqda.

Wi-Fi Bus dasturi “Toshshahartransxizmat” AJ tomonidan UZMOBILE bilan hamkorlikda amalga oshiriladi.
Hafta davomida 10, 14, 24, 28, 51 va 95-yo‘nalishlarda Wi-Fi ishlay boshlaydi. Avtobuslarning eshigiga buni bildiruvchi Wi-Fi Bus yorlig‘i yopishtiriladi.
“Toshshahartransxizmat” yil mobaynida ko‘pchilik avtobuslarni internet bilan jihozlashni rejalashtirmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.